钦定古今图书集成/方舆汇编/职方典/第1423卷 > 平乐府山川考一 府志
## 钦定古今图书集成/方舆汇编/职方典/第1423卷 > 平乐府山川考一 府志

本府。〈平乐县附郭。〉

昭山　在城西。漓、乐二水前。有巨石起江中，方正如印，名“印山。” 唐州名“昭” 以此。上有点翠亭。凤凰山　在县城东北，势如飞凤。

东山　：在城东二里。旧有镇粤台，久废。

西山　在城西岸，旧有天绘亭，久废。按《一统志》：“在漓、乐二水合流之处，有巨石，径百尺，屹立水中，如龙戏珠状。”

南山　在昭潭南岸，双峰挺出，峰下有岩，旧有资圣寺，俗呼“屏风山。”

北山　在城北，旧有“白衣寺” ，久废。

挂榜山　在昭潭南岸。谶云：“榜山见崩，兄弟同登。”

独秀山　在南山前，高数十丈，峭峻特起。五马山　在南岸，突起五峰，中一峰高耸端圆，与郡治相对，因名。

华盖山　在城西十里。峰峦闪烁，俗呼“火焰山。” 展诰山　在华盖山之西。

密山　在城北十里。数峰回环，合拥县治。萦山　在城东南十里，高二百馀丈，萦回曲折，上有九峰，曰高崖、羊栏、月岩、兜鍪、马鞍、跨蹬、石剑、丫髻，争妍竞秀。《寰宇记》：“山中多木，客行坐，衣服不异于人，时出市贸易。”

云山　：在城东南四十里。四垂如云。

笏山　：在城西北二十里。左江道宋翔题，有“万笏朝天” 四大字。

眉山　在城东南九里。峰峦耸秀，宛如眉黛。“叠秀山　” ：在东乡里笔头堡南三里。高数丈，旧名八公山。

鲁溪山　在叠秀山东五里，环跨平、恭、冨、贺、永五州县。上有塘，方广数亩，俗呼“分水塘” ，产苓香草。塘水出平乐东乡，曰鲁溪江。出龙平巡司，曰涝源。出恭城，曰上平江。出冨川，曰白稿江。诞山　在乐山里，上有谭氏二仙女祠，下有泉水。

团山　：在城东十五里。有堡。

穿山　在乐山里。三峰并立，半壁开一大窍，圆广数十尺，可通行。《谶》云：“平西冨多不出官，出门三步见山穿。”

圣山　在乐山里，巍峨插天，谈氏二女尸解于上。

旗山　：在城东四十里。

铜鼓山　：在城西四十里。

目岩山　在府城北三十五里。其岩间有两目。

如人眼极大。瞳子。黑白分明。因号《目岩》。

龙岳峰　在城北五里，邑治之祖山。按《一统志》宋邹浩谪居时作《得志轩记》云：“有峰数十仞，曰龙岳” ，即此。

仙宫岭　在城西二里。高百尺馀，四望形如金字，一名“金字岭。”

桂岭　在城东五里

天门岭　与贺县界，上有石。

牛岭　在东乡里笔头西北。高数十丈，其形如犀。

昭潭冈　在城东，漓、乐二水汇而为潭。按《一统志》在昭潭之北，昭潭以此得名。

黄牛冈　在金字岭后。有大石状如牛。

滴珠岩　在城东三里，水从石岩而下，旧名“滴水岩。”

《月子岩　》形如斜月，外狭中宽。

珠岩　在城东十五里石洞内。玲珑曲折，中一石圆如珠。知府罗黄裳更名曰“迎仙洞。”

白云岩　，在城东七八里。藂林蓊蔚，中有洞门翼然，古藤盘绕，虽盛暑如居冰屋。有石类莲花者，类弥勒者，类钟磬，扣之铿然者，类犀角者。洞外百馀步，涧水潺湲，两岸陡绝，人迹罕到。龟岩　，在城五里。

目岩　在津平里。顶左右有两小岩，宛如人目。